CELEX: 32008R0693
Language: bg
Date: 2008-07-08 00:00:00
Title: Регламент (ЕО) № 693/2008 на Съвета от 8 юли 2008 година за изменение на Регламент (ЕО) № 974/98 по отношение на въвеждането на еврото в Словакия

24.7.2008   
            
            
               BG
            
            
               Официален вестник на Европейския съюз
            
            
               L 195/1
            
         
      РЕГЛАМЕНТ (ЕО) № 693/2008 НА СЪВЕТА
   
   от 8 юли 2008 година
   за изменение на Регламент (ЕО) № 974/98 по отношение на въвеждането на еврото в Словакия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 123, параграф 5 от него,
   като взе предвид предложението на Комисията,
   като взе предвид становището на Европейската централна банка (1),
   като има предвид, че:
   
               (1)
            
            
               Регламент (ЕО) № 974/98 на Съвета от 3 май 1998 година относно въвеждането на еврото (2) предвижда замяната с евро на валутите на държавите-членки, изпълнили необходимите условия за приемането на единната валута към момента на навлизането на Общността в третия етап на Икономическия и паричен съюз.
            
         
               (2)
            
            
               Регламент (ЕО) № 2596/2000 на Съвета (3) измени Регламент (ЕО) № 974/98, за да предвиди замяната с евро на валутата на Гърция.
            
         
               (3)
            
            
               Регламент (ЕО) № 2169/2005 на Съвета (4) измени Регламент (ЕО) № 974/98, за да подготвят следващите въвеждания на еврото в държавите-членки, които все още не са приели еврото като единна валута.
            
         
               (4)
            
            
               Регламент (ЕО) № 1647/2006 на Съвета (5) измени Регламент (ЕО) № 974/98, за да предвиди замяната с евро на валутата на Словения.
            
         
               (5)
            
            
               Регламент (ЕО) № 835/2007 на Съвета (6) измени Регламент (ЕО) № 974/98, за да предвиди замяната с евро на валутата на Кипър.
            
         
               (6)
            
            
               Регламент (ЕО) № 836/2007 измени Регламент (ЕО) № 974/98, за да предвиди замяната с евро на валутата на Малта.
            
         
               (7)
            
            
               Съгласно член 4 от Акта за присъединяване от 2003 г. Словакия е държава-членка с дерогация съгласно член 122 от Договора.
            
         
               (8)
            
            
               Съгласно Решение 2008/608/ЕО на Съвета от 8 юли 2008 г. в съответствие с член 122, параграф 2 от Договора относно приемането на единната валута от страна на Словакия на 1 януари 2009 г. (7) Словакия изпълнява необходимите условия за приемането на единната валута и дерогацията в полза на Словакия следва да се отмени, считано от 1 януари 2009 г.
            
         
               (9)
            
            
               Въвеждането на еврото в Словакия изисква включването ѝ в обхвата на съществуващите разпоредби относно въвеждането на еврото, установени в Регламент (ЕО) № 974/98.
            
         
               (10)
            
            
               Планът на Словакия за смяна на парите посочва, че евробанкнотите и евромонетите следва да станат законно платежно средство в същата държава-членка в деня на въвеждането на еврото като нейна валута. Следователно датата на приемане на еврото и на смяна на парите в брой следва да бъде 1 януари 2009 г. Няма да се прилага период на поетапно изтегляне от обръщение на заменяната валута.
            
         
               (11)
            
            
               Следователно Регламент (ЕО) № 974/98 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 974/98 се изменя в съответствие с приложението към настоящия регламент.
   Член 2
   Настоящият регламент влиза в сила на 1 януари 2009 година.
   
      Настоящият регламент е задължителен в своята цялост и се прилага пряко в държавите-членки в съответствие с Договора за създаване на Европейската общност.
      Съставено в Брюксел на 8 юли 2008 година.
      
         
            За Съвета
         
         
            Председател
         
         C. LAGARDE
         
      
   
   
      (1)  Становище от 3 юли 2008 г. (все още непубликувано в Официален вестник).
   
      (2)  ОВ L 139, 11.5.1998 г., стр. 1. Регламент, последно изменен с Регламент (ЕО) № 836/2007 (ОВ L 186, 18.7.2007 г., стр. 3).
   
      (3)  ОВ L 300, 29.11.2000 г., стр. 2.
   
      (4)  ОВ L 346, 29.12.2005 г., стр. 1.
   
      (5)  ОВ L 309, 9.11.2006 г., стр. 2.
   
      (6)  ОВ L 186, 18.7.2007 г., стр. 1.
   
      (7)  Вж. страница 24 от настоящия брой на Официален вестник.
   
      ПРИЛОЖЕНИЕ
      В приложението към Регламент (ЕО) № 974/98 между редовете за Словения и Финландия се добавя следният ред:
      
         
                     Държава-членка
                  
                  
                     Дата на приемане на еврото
                  
                  
                     Дата на смяна на парите в брой
                  
                  
                     Държава-членка с период на поетапно изтегляне от обращение на заменяната валута
                  
               
                     „Словакия
                  
                  
                     1 януари 2009 г.
                  
                  
                     1 януари 2009 г.
                  
                  
                     Не“